Slik blir de nye sedlene fra Norges Bank

Sigrid Undset og Edvard Munch skal byttes ut. Her er motivene som Norges Bank ønsker på de nye sedlene.

PIKSELPENGER: Dette pikselmotivet falt i smak hos Norges Bank som vil bruke det som utgangspunkt i sitt videre arbeid med nye sedler. Vis mer

Publisert: Oppdatert: 22. februar 2015 10:31 , Publisert: 7. oktober 2014 21:53

I vår avholdt Norges Bank en konkurranse om utforming av motiver til en ny seddelserie. Av åtte finalister ble bidraget fra den grafiske designeren Enzo Finger kåret til vinner, men det er ikke hans motiver som vil prege de kommende sedlene.

I dag bestemte Norges Bank at de skal arbeide videre med en kombinasjon av to innleverte forslag - Snøhetta Design med sitt piksel-design skal være utgangspunkt for baksiden av seddelen. Forsiden skal ta utgangspunkt i forslaget fra The Metric System.

Slik blir 100-lappen: Norges bank skal jobbe videre med disse to motivene som utgangspunkt. I dag er det operasangeren Kirsten Flagstad som pryder forsiden, og bakgrunnen er salen i Den Norske Opera. Vis mer byoutline Norges Bank

Ut skal portrettene og inn skal sedler med havet som tema.

Motivene til hver av de fem valørene skal ha disse undertemaene:

Havet som binder oss sammen (50-kroneseddelen)

Havet som bringer oss ut i verden (100-kroneseddelen)

Havet som gir oss mat (200-kroneseddelen)

Havet som gir oss velferd (500-kroneseddelen)

Havet som bringer oss videre (1000-kroneseddelen.

Forsidevinneren illustrerer dette med et fyrtårn for 50-lappen, et vikingskip på 100-lappen, en torsk på 200-lappen, en redningsbåt på 500-lappen og en bølge på 1000-lappen.

Her er Norges Banks vinnerforslag

50-lappen

Et fyrtårn: Fra forslaget Det norske livsrommet av The Metric System og Terje Tønnessen. Vis mer byoutline Norges Bank

Pikselmotiv: Fra forslaget Grensenes skjønnhet av Snøhetta Design. Vis mer byoutline Norges Bank

200-lappen

En torsk: Fra forslaget Det norske livsrommet av The Metric System og Terje Tønnessen. Vis mer byoutline Norges Bank

Pikselmotiv: Fra forslaget Grensenes skjønnhet av Snøhetta Design. Vis mer byoutline Norges Bank

500-lappen

Redningbåt: Fra forslaget Det norske livsrommet av The Metric System og Terje Tønnessen. Vis mer byoutline Norges Bank

Pikselmotiv: Fra forslaget Grensenes skjønnhet av Snøhetta Design. Vis mer byoutline Norges Bank

1000-lappen

Bølger: Fra forslaget Det norske livsrommet av The Metric System og Terje Tønnessen. Vis mer byoutline Norges Bank

Pikselmotiv: Fra forslaget Grensenes skjønnhet av Snøhetta Design. Vis mer byoutline Norges Bank

Bildene er gjengitt med tillatelse fra Norges Bank. Alle forslagene, og juryens vinner, kan du se i sitt fulle format på en utstilling som åpnet i dag på Grafill i Oslo eller her på Norges Banks nettsider.



Når de nye sedlene kommer vil de gamle motivene bli byttet ut gradvis. Du kan lese mer om de gamle sedlene her.



Her kan du lese mer om Valuta